section_heading: Prijestupni mjeseci
paragraph_text: Po kodificiranim pravilima, hebrejski kalendar je zasnovan na metonskom ciklusu od 19 godina, među kojima je 12 običnih godina (od 12 mjeseci) i 7 prijestupnih godina (od 13 mjeseci). Prijestupne godine u ciklusu su 3, 6, 8, 11, 14, 17, i 19. po redu. Devetnaesta godina Metonskog ciklusa (nema 0. godine) je godina djeljiva s 19 bez ostatka. Na isti način, ostatak pri istom dijeljenju ukazuje na godinu u Metonovom ciklusu (od 1. do 18. godine). Npr. 5769. hebrejska (2008. – 09.); 5769 mod 19 = (ostatak) 12, pa se radi o običnoj godini.